
În temeiul prevederilor art. 136, alin. (8), lit. b) din OUG nr. 57/2019 privind Codul Administrativ, cu modificările și completările ulterioare,  

Direcția Economică – Serviciul buget, prin Compartimentul Finanțare și Administrare Unități de Învățământ formulează următorul:

RAPORT DE SPECIALITATE

la proiectul de hotărâre privind modificarea anexei la CL Satu Mare nr.236/2026 
Rețeaua școlară a unităților de învățământ este formată din totalitatea unităților de învățământ acreditate sau autorizate provizoriu care sunt organizate și funcționează pe o rază teritorială sub coordonarea și monitorizarea Inspectoratului Școlar Județean.
Ținând cont de Hotărârea Consiliul Local Satu Mare nr. 346 din 22 decembrie 2025 privind organizarea rețelei școlare a unităților de învățământ preuniversitar din Municipiul Satu Mare pentru anul școlar 2026 – 2027, modificată prin:

· Hotărârea Consiliului Local Satu Mare nr. 205 din 28 august 2026, emisă în baza OMEC nr. 4548/17.07.2026 prin care a fost aprobată înființarea și autorizarea de funcționare provizorie a unității de învățământ particular Liceul Creștin Logos, Satu Mare, str. Crișan nr. 3A,  

· Hotărârea Consiliului Local Satu Mare nr.232 din 11 septembrie 2026, 

emisă în baza OMEC nr. 5.060 din 24 august 2026 privind reorganizarea unor unități de învățământ preuniversitar de stat din județul Satu Mare,  

· Hotărârea Consiliului Local Satu Mare nr. 236 din 24 septembrie 2026, privind actualizarea rețelei școlare a unităților de învățământ preuniversitar din municipiul Satu Mare pentru anul școlar 2026 – 2027,
În urma adresei Inspectoratului Școlar Județean Satu Mare nr. 7069 din 07.10.2026, înregistrată la Primăria municipiului Satu Mare cu nr. 57.574 din 08.10.2026 prin care  se solicită adoptarea unei hotărâri de consiliu local în urma emiterii OMEC nr. 5772/06.10.26 pentru schimbarea sediului unității de învățământ preuniversitar de stat Creșa Satu Mare,

Începând cu data emiterii acestui ordin, activitatea unității de învățământ Creșa Satu Mare cu sediul principal în str. Wolfenbüttel nr. 8-10 se va desfășura în sediul din str.Iuliu Coroianu nr.46, pentru nivelul de învățământ antepreșcolar, limbile de predare română și maghiară, forma de învățământ program prelungit.

Creșa Satu Mare deține și sedii secundare din str. Aleea Tisa nr.8, B-dul.Lucian Blaga nr.121, B-dul. Lucian Blaga nr. 19A, Aleea Târnavei nr.18, str.1 Decembrie 1918 nr.15, respectiv str.Botizului nr.61/A.
Luând în considerare prevederile art. 129, alin. (7), lit. a)  din O.U.G 57/2019 privind Codul administrativ, cu modificările și completările ulterioare potrivit cărora consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind educația, prezentul proiect de hotărâre se înaintează Consiliului Local al Municipiului Satu Mare cu propunere de aprobare. 

